ཝུའུ་དབྱིང་ཅེས་དངོས་ཚན་དཔལ་འབྱོར་ལ་ཞབས་འདེགས་ཞུ་རྒྱུ་ནི་དངུལ་རྩའི་རང་འགན་རྩོད་མེད་ཅིག་དང་དམིགས་ཡུལ་ཞིག་རེད།ལྗོངས་ཡོངས་དངུལ་རྩའི་ཁོངས་གཏོགས་ཀྱིས་མི་དམངས་ལྟེ་བར་འཛིན་པའི་འཕེལ་རྒྱས་ཀྱི་བསམ་བློ་མཐའ་འཁྱོངས་དང་།དངོས་ཚན་དཔལ་འབྱོར་ལ་ཞབས་འདེགས་ཞུ་རྒྱུ་དེ་འགོ་འཛུགས་ས་དང་དོན་ལ་བབས་སར་བརྩིས་ནས།སྤྱི་ཚོགས་ཀྱི་འགལ་ཟླ་གཙོ་བོའི་འགྱུར་ལྡོག་གསར་པ་དང་རང་འགུལ་ངང་འཚམ་པ་དང་།ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་པའི་དུས་བབ་གསར་པ་དང་རང་འགུལ་ངང་འཚམ་པ།མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་སྒྱུར་བཅོས་ཟབ་གཏོང་གི་བླང་བྱ་གསར་པ་དང་རང་འགུལ་ངང་འཚམ་པ།རྒྱལ་ཁབ་ཀྱི་མ་འཇོག་དང་སྤྱི་ཚོགས་ཀྱི་མ་འཇོག་དབར་གྱི་འབྲེལ་བ་དང་རྣམ་གྲངས་གལ་ཆེན་དང་དམངས་འཚོའི་རྣམ་གྲངས་དབར་གྱི་འབྲེལ་བ་སོགས་ཐག་གཅོད་ཡང་དག་བྱེད་པ།དངུལ་རྩའི་ཐོན་རྫས་གསར་གཏོད།ཞབས་ཞུའི་དྲ་རྒྱ་འཐུས་སྒོ་ཚང་དུ་བཏང་ནས་ཞབས་ཞུའི་དྲ་ཚིགས་གཞི་རིམ་དུ་སྣུར་སྲིང་བྱེད་པ།དངུལ་རྩའི་ཞབས་ཞུའི་ལས་ཕྱོད་ཆེ་རུ་དང་ཆུ་ཚད་ཕྱོགས་ཡོངས་ནས་མཐོ་རུ་གཏོང་བ།དེ་བས་མང་བའི་དངུལ་རྩའི་ཐོན་ཁུངས་དཔལ་འབྱོར་དང་སྤྱི་ཚོགས་འཕེལ་རྒྱས་ཀྱི་གཙོ་གནད་ཁྱབ་ཁོངས་དང་ཉམས་ཞན་ལྷུ་ཚིགས་སུ་བཀོད་སྒྲིག་བྱེད་པ།ཁྱད་ལྡན་ཐོན་ལས་དང་།དབུལ་སྒྲོལ་འགག་སྒྲོལ།གྲོང་གསེབ་དར་རྒྱས།ལས་ཞུགས་ལས་གཏོད།སྣོད་བཅུད་སྲུང་སྐྱོང་སོགས་ཀྱི་ཐད་བཀོད་སྒྲིག་བཅས་བྱས་ཏེ།བོད་ཀྱི་མི་རིགས་ཁག་གི་མང་ཚོགས་དང་དངོས་ཚན་དཔལ་འབྱོར་སྣེ་མང་ཅན་གྱི་དངུལ་རྩའི་དགོས་མཁོ་དེ་བས་ལེགས་པའི་སྒོ་ནས་སྐོང་ཐུབ་པ་དང་བོད་ཀྱི་དཔལ་འབྱོར་དང་སྤྱི་ཚོགས་འཕེལ་རྒྱས་ལ་དེ་བས་ལེགས་པའི་སྒོ་ནས་བསྟུན་པ་དང་ཞབས་འདེགས་ཞུ་དགོས་པའི་ནན་བཤད་གནང་བ་རེད།